Visit Site
Recommended byColombia
కోచ్ పదవి నుంచి తప్పుకోవడం పూర్తిగా వ్యక్తిగత నిర్ణయమని లీమన్ చెప్పాడు. ట్యాంపరింగ్ వివాదంలో చిక్కుకున్న ఆటగాళ్ల తప్పు చేశారు.. కానీ వారిని క్షమిస్తారని భావిస్తున్నానని లీమన్ చెప్పాడు. వారు తిరిగి జట్టులో చేరతారనే ఆశాభావాన్ని వ్యక్తం చేశాడు.
స్మిత్, వార్నర్‌లపై ఏడాది పాటు నిషేధం విధించిన క్రికెట్ ఆస్ట్రేలియా.. డారన్ లీమన్‌కు క్లీన్ చిట్ ఇచ్చిన సంగతి తెలిసిందే. బాల్ ట్యాంపరింగ్‌కు పాల్పడుతూ బాన్‌క్రాఫ్ట్ కెమెరాలకు చిక్కడంతో.. లీమన్ వాకీటాకీ సాయంతో సబ్‌స్టిట్యూట్ ఆటగాడితో మాట్లాడి బాన్‌క్రాఫ్ట్ దగ్గరకు పంపాడు.
ఈ తతంగం కూడా కెమెరాలు పసిగట్టడంతో.. లీమన్‌కు ఈ ఉదంతం గురించి ముందే తెలుసనే అభిప్రాయం వ్యక్తమైంది. కానీ ఆయన ఇచ్చిన వివరణతో క్రికెట్ ఆస్ట్రేలియా సంతృప్తి వ్యక్తం చేయడంతోపాటు కోచ్‌గా కొనసాగించడానికి సుముఖత వ్యక్తం చేసింది.
లీమన్ 2009-12 మధ్య డెక్కన్ ఛార్జర్స్ కోచ్‌గా వ్యవహరించాడు. మరుసటి ఏడాది కింగ్స్ ఎలెవన్ పంజాబ్ కోచ్‌గా బాధ్యతలు నిర్వర్తించాడు. క్వీన్స్‌లాండ్ కోచ్‌గానూ వ్యవహరించిన ఆయన.. మిక్కీ ఆర్థర్ రాజీనామాతో 2013 జూన్లో ఆసీస్ ప్రధాన కోచ్‌గా నియమితులయ్యారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.